Document ID: 32006R1851

KOMISIJAS REGULA (EK) Nr. 1851/2006
(2006. gada 14. decembris),
ar ko groza Padomes Regulas (EEK) Nr. 2092/91 I pielikumu attiecībā uz parastās lopbarības uzņemšanu vasaras ganību periodos
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 24. jūnija Regulu (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem (1), un jo īpaši tās 13. panta otro ievilkumu,
tā kā:
(1)
Lopu bioloģiskās audzēšanas noteikumi, kas izklāstīti Regulas (EEK) Nr. 2092/91 I pielikuma B daļā, kurā ietverti barošanas noteikumi, ir jāpiemēro visā dzīvnieku dzīves laikā.
(2)
Viens no bioloģiskās lauksaimniecības pamatprincipiem ir plaša ganību izmantošana.
(3)
Dažās dalībvalstīs ganīšana uz bioloģiski apsaimniekotas zemes tiek apvienota ar tradicionālo vasaras ganību sistēmu. Kad lopus pārdzen no vienām ganībām uz citām, tie šķērso parastu zemi un ganās tajā, dodoties gan uz vasaras ganībām, gan no tām, kā arī ceļā no vienām vasaras ganībām uz citām.
(4)
Ir jānodrošina, ka bioloģiski audzētu lopu ganīšana vasaras ganībās var turpināties neatkarīgi no tā, ka dzīvnieki uzņem zināmu daudzumu parastās lopbarības.
(5)
Tādēļ attiecīgi jāgroza Regula (EEK) Nr. 2092/91.
(6)
Šajā regulā paredzētie pasākumi ir saskaņā ar atzinumu, ko sniegusi ar Regulas (EEK) Nr. 2092/91 14. pantu izveidotā komiteja,
IR PIEŅĒMUSI ŠO REGULU.
1. pants
Regulas (EKK) Nr. 2092/91 I pielikuma B daļā pievieno šādu 4.10. punktu:
“4.10.
Neskarot 4.13 punktu, vasaras ganību periodā dzīvnieki var ganīties uz parastas zemes, kad tos pārdzen no vienām ganībām uz citām. Parastās barības (zāle vai cita veģetācija, kurā dzīvnieki ganās) uzņemtais apjoms gadā nepārsniedz 10 % no kopējā barības daudzuma. Šo rādītāju aprēķina kā lauksaimnieciskas izcelsmes barības sausnas procentuālo īpatsvaru.”
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 14. decembrī

Labels: 6